Ierobežota pieejamība
[bookmark: _Hlk104797405]              Līgums Nr. _______________________
              par sporta izglītības programmas apguvi

_____________, Valmieras nov.	
Līguma abpusējās parakstīšanas datums ir pēdējā parakstītāja pievienotā laika zīmoga datums un laiks

Valmieras novada pašvaldības iestāde Valmieras Sporta skola (turpmāk – SKOLA), tās direktores Līgas Dzenes personā, kura darbojas saskaņā ar SKOLAS nolikumu no vienas puses un

SKOLAS izglītojamā , pers. kods             
                                                                                         Vārds, Uzvārds 
Dzimšanas  datums         (turpmāk  – IZGLĪTOJAMAIS),
                      datums        mēnesis            gads

likumiskais pārstāvis  , pers. kods  
                                                        Vārds, Uzvārds
Deklarētā adrese  

Faktiskā adrese    

1. [bookmark: _Hlk104797438]Līguma priekšmets
Līgums nosaka kārtību, kādā tiek veikta IZGLĪTOJAMĀ apmācība un līdzfinansējuma maksāšanas kārtība profesionālās ievirzes izglītības programmā (norādīt sporta veidu):  (turpmāk - PROGRAMMA)

2. SKOLAS pienākumi un tiesības
2.1. SKOLAS pienākumi:
2.1.1. nodrošināt PROGRAMMAS īstenošanu, atbilstoši apstiprinātajiem mērķiem un uzdevumiem;
2.1.2. iepazīstināt IZGLĪTOJAMĀ VECĀKUS ar SKOLAS iekšējās kārtības noteikumiem, IZGLĪTOJAMĀ uzņemšanas un atskaitīšanas kārtību, Valmieras novada pašvaldības (turpmāk – PAŠVALDĪBA) 24.04.2025. saistošajiem noteikumiem Nr.152 “Par līdzfinansējuma samaksas kārtību Valmieras novada izglītības iestāžu profesionālās ievirzes un interešu izglītības programmu īstenošanā” (turpmāk – Saistošie noteikumi Nr.152);
2.1.3. informēt IZGLĪTOJAMĀ VECĀKUS par PROGRAMMAS saturu, nodarbības laikiem un PROGRAMMAS īstenošanai nepieciešamajiem līdzekļiem;
2.1.4. atbildēt par IZGLĪTOJAMĀ veselību, drošību un IZGLĪTOJAMĀ tiesību ievērošanu, PROGRAMMAS īstenošanas laikā;
2.1.5. nodrošināt un ievērot PROGRAMMAS īstenošanas apstākļus, kas atbilst normatīvajos aktos vispārnoteiktajiem veselības un drošības standartiem;
2.1.6. izsniegt VECĀKAM rēķinu par līdzfinansējuma maksu PROGRAMMAS apguvē par iepriekšējo kalendāro mēnesi līdz katra mēneša 10 datumam;
2.1.7. veikt līdzfinansējuma maksas pārrēķinu ar mēnesi, kurā  VECĀKS ir iesniedzis SKOLAI iesniegumu un attiecīgos faktus apliecinošos dokumentus, uz kuru pamata iespējams saņemt līdzfinansējuma maksas  atvieglojumus atbilstoši Saistošajiem noteikumiem Nr.152;
2.1.8. organizēt un nodrošināt līdzfinansējuma maksas iemaksas izpildes kontroli;
2.1.9. brīdināt VECĀKU par parādsaistību esamību, ja LĪGUMĀ noteiktajā kārtībā un termiņā VECĀKS nav samaksājis SKOLAI  līdzfinansējuma maksu;
2.1.10. informēt VECĀKUS par personas datu apstrādi, izglītības procesa īstenošanu informācijas sistēmās un VECĀKU tiesībām izmantot “E-klasi”. 
2.2. SKOLAS tiesības: 
2.2.1. pārbaudīt datus, kas nepieciešami līdzfinansējuma samaksas kārtības nodrošināšanai, izmantojot SKOLAS, PAŠVALDĪBAS rīcībā esošo informāciju un PAŠVALDĪBAS reģistros pieejamo informāciju; 
2.2.2. atteikt treniņu, ja IZGLĪTOJAMAIS nav nodrošinājis valsts noteiktās epidemioloģiskās drošības prasības; 
2.2.3. izbeigt Līgumu un atskaitīt IZGLĪTOJAMO, ja VECĀKS Līgumā noteiktā kārtībā un termiņā vairāk nekā trīs mēnešus nav veicis līdzfinansējuma maksājumus. Līguma izbeigšana neatbrīvo VECĀKU no parāda saistībām;
2.2.4. prasīt zaudējuma atlīdzību no VECĀKA par SKOLAI nodarītajiem materiālajiem zaudējumiem, kas radušies IZGLĪTOJAMĀ vainas dēļ.

3. VECĀKU pienākumi un tiesības
3.1. VECĀKU pienākumi :
3.1.1. iepazīties ar SKOLAS iekšējās kārtības noteikumiem, IZGLĪTOJAMĀ uzņemšanas un atskaitīšanas kārtību; 
3.1.2. iesniegt IZGLĪTOJAMĀ ģimenes ārsta izziņu par veselības stāvokli ar atļauju nodarboties ar paaugstinātām fiziskām slodzēm;
3.1.3. iesniegt SKOLAI iesniegumu un attiecīgus faktus apliecinošus dokumentus, uz kuru pamata iespējams saņemt līdzfinansējuma maksas atvieglojumu; 
3.1.4. saskaņā ar LĪGUMU, samaksāt līdzfinansējuma maksu atbilstoši PAŠVALDĪBAS izsniegtajam rēķinam;
3.1.5. atlīdzināt SKOLAI zaudējumus, kas radušies IZGLĪTOJAMĀ vainas dēļ;
3.1.6. informēt SKOLAS lietvedības sekretāri par kontaktinformācijas maiņu.
3.2. VECĀKU tiesības:
3.2.1. sniegt un saņemt informāciju par jautājumiem, kas saistīti ar IZGLĪTOJAMĀ sasniegumiem un citu informāciju, kas attiecināma uz sekmīgu un pilnvērtīgu PROGRAMMAS apguvi un tālāko IZGLĪTOJAMĀ attīstību;
3.2.2. vienu nedēļu iepriekš rakstiski brīdināt SKOLU par LĪGUMA izbeigšanu, nokārtojot visas LĪGUMA saistības.

4. Samaksas noteikumi un kārtība
4.1. VECĀKU līdzfinansējuma maksājums SKOLĀ tiek noteikts saskaņā ar Saistošajiem noteikumiem Nr.152 un PAŠVALDĪBAS domes lēmumu par vecāku līdzfinansējumu maksas apstiprināšanu Valmieras novada profesionālās ievirzes un interešu izglītības programmās.
4.2. VECĀKU līdzfinansējums par katru mēnesi jāiemaksā PAŠVALDĪBAS norēķinu kontā līdz nākamā mēneša 20.datumam, atbilstoši PAŠVALDĪBAS izsniegtajam rēķinam. 

5. Strīdu risināšanas kārtība
5.1. Visus strīdus un domstarpības par Līguma PUŠU līgumsaistību izpildi PUSES risina sarunu ceļā. Gadījumā, ja PUSES nevienojas sarunu ceļā, strīdi un domstarpības izšķirami tiesā saskaņā ar Latvijas Republikā spēkā esošajiem normatīvajiem aktiem. 
5.2. Attiecībās un prasījumos, kas starp PUSĒM var rasties Līguma izpildes gaitā, bet kuri šajā LĪGUMĀ nav atrunāti, PUSES rīkojas saskaņā ar Latvijas Republikā spēkā esošajiem normatīviem aktiem. 

6. Datu aizsardzība
6.1. IZGLĪTOJAMĀ un VECĀKU personas datu (turpmāk - Personas dati) apstrādes pārzinis ir PAŠVALDĪBA (turpmāk – Pārzinis).
6.2. Personas datu apstrādes mērķis ir normatīvajos aktos noteiktais PAŠVALDĪBAS  pienākums gādāt par iedzīvotāju izglītību. Tiesiskais pamats personas datu apstrādei ir Pārzinim normatīvajos aktos noteikto pienākumu izpilde, atsevišķos gadījumos IZGLĪTOJAMĀ datu apstrāde notiek uz VECĀKU piekrišanas pamata. 
6.3. Pārzinis apliecina, ka tas ir īstenojis atbilstošus tehniskus un organizatoriskus pasākumus, lai nodrošinātu un spētu uzskatāmi pierādīt, ka Pārzinis Personas datus apstrādās atbilstoši PAŠVALDĪBAS izstrādātiem iekšējiem normatīvajiem aktiem un Latvijas Republikā spēkā esošo normatīvo aktu prasībām fizisko personu datu aizsardzības un apstrādes jomā. 
6.4. Pārzinis apņemas nodrošināt, ka IZGLĪTOJAMO un VECĀKU datus apstrādās tikai tās personas, kuras tam ir īpaši pilnvarotas un ir apņēmušās ievērot konfidencialitāti.
6.5. Pārzinis apņemas nekavējoties informēt VECĀKU, ja tas ir saņēmis Personas datu pieprasījumu no trešajām personām vai tiesībsargājošām iestādēm, izņemot ja tas nav aizliegts ar normatīvo aktu regulējumu.
6.6. Gadījumā, ja LĪGUMA ietvaros izveidosies parāda saistības, parāda atgūšanas nolūkā VECĀKU Personas dati var tikt nodoti trešajai personai.
6.7. Pārzinim nav tiesību nodot IZGLĪTOJAMO un VECĀKU datus ārpus Eiropas Savienības un Eiropas Ekonomiskās zonas robežām.
6.8. Pārzinis IZGLĪTOJAMO un VECĀKU Personas datus apstrādās līdz brīdim, kamēr IZGLĪTOJAMAIS beigs izglītības programmas apguvi SKOLĀ, vai tiks sasniegts konkrētās datu apstrādes mērķis. Personas datiem, kuru uzglabāšana nav nepieciešama un ja nav cita tiesiskā pamata datu glabāšanai, tiks dzēsti ar LĪGUMA spēkā zaudēšanas brīdi.
6.9. Veicot fotografēšanu vai filmēšanu SKOLAS organizētos pasākumos vai jebkādā citā veidā iegūstot SKOLĀ uzņemtus fotoattēlus vai videomateriālus, nav atļauts tos publicēt, izplatīt vai jebkādā citā veidā padarīt pieejamus trešajām personām bez saskaņošanas ar visu to IZGLĪTOJAMO vecākiem, kuru bērni redzami fotoattēlos vai videomateriālos.
6.10. VECĀKAM ir tiesības piekļūt saviem un IZGLĪTOJAMĀ Personas datiem, lūgt labot tos, ja tie ir neprecīzi, normatīvajos aktos noteiktajos gadījumos lūgt personas datu apstrādes ierobežošanu, iebilst pret personas datu apstrādi.
6.11. Neskaidrību gadījumos par Pārziņa veikto personas datu apstrādi, VECĀKAM ir tiesības vērsties pie PAŠVALDĪBAS datu aizsardzības speciālista, tālrunis 64210687, e-pasts datuspecialists@valmierasnovads.lv ar lūgumu izskaidrot Personas datu apstrādes mērķi un pamatojumu. Ja VECĀKS uzskata, ka Pārzinis personas datus apstrādā pretlikumīgi, tad VECĀKAM  ir tiesības vērsties ar sūdzību Datu valsts inspekcijā.
6.12. Papildu informācija par Personas datu apstrādi PAŠVALDĪBĀ, pieejama mājas lapā www.valmierasnovads.lv sadaļā Personas datu aizsardzība.

7. Citi noteikumi
7.1. Līgums stājas spēkā ar tā parakstīšanas brīdi un ir spēkā līdz IZGLĪTOJAMĀ izglītības programmas apguves noslēgumam, izstājies no SKOLAS vai tiek atskaitīts no SKOLAS, un ir pilnībā izpildītas Līguma saistības. 
7.2. Jebkuri Līguma grozījumi un papildinājumi tiek noformēti ar rakstisku vienošanos, kas kļūst par šī līguma neatņemamu sastāvdaļu.
7.3. Puses apņemas nekavējoties paziņot viena otrai par jebkuras būtiskas informācijas izmaiņām, kas var ietekmēt Līguma pienācīgu izpildi, un uzņemas pilnu atbildību par šī pienākuma savlaicīgu nepildīšanu. Ja kādai no Pusēm tiek mainīts kāds no līgumā minētajiem rekvizītiem, tostarp elektroniskā pasta adrese, tad šī Puse nekavējoties par to informē otru Pusi. Ja attiecīgā Puse neizpilda šī punkta noteikumu, uzskatāms, ka otra Puse ir pilnībā izpildījusi savas saistības, izmantojot līgumā esošo informāciju. 
7.4. Parakstot LĪGUMU, VECĀKS apliecina, ka LĪGUMA nosacījumi ir saprotami un pieņemami, un, ka ir iepazīstināti ar SKOLAS iekšējās kārtības noteikumiem.
7.5. [bookmark: _Hlk43474171][bookmark: _Hlk52299119][bookmark: _Hlk46325980][bookmark: _Hlk70094399]Līgums noformēts elektroniskā dokumenta veidā un parakstīts ar drošu elektronisko parakstu, kas satura laika zīmogu. Katra Puse glabā abpusēji parakstītu Līgumu elektroniskā dokumenta formā.

8. Pušu rekvizīti un paraksti


	SKOLA:

Valmieras novada pašvaldības iestāde “Valmieras Sporta skola” 

Juridiskā adrese: Lāčplēša iela 2, Valmiera, Valmieras nov., LV-4201
Iestādes adrese; Jāņa Daliņa iela 2, Valmiera,
Valmieras novads, LV-4201
Tālrunis: 20220759, 64231094, 64231076
e-pasts: valmieras.sportaskola@valmiera.edu.lv



________________________ /Līga Dzene/
	VECĀKS:

                                              vārds, uzvārds 

Pers. kods:  
 
Kontakttālrunis:    

E-pasts  
                                            (rēķinu saņemšanai)

_______________ 

